**ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ**

**ՆԱԽԱՐԱՐՈՒԹՅՈՒՆ**

**«ԿՐԹՈՒԹՅՈՒՆ ԵՎ ԳՈՐԾՈՒՆԵՈՒԹՅՈՒՆ»**

**ՍՈՑԻԱԼ-ԲԱՐԵԳՈՐԾԱԿԱՆ ԿՐԹԱՄՇԱԿՈՒԹԱՅԻՆ ՀԻՄՆԱԴՐԱՄ**

ՀԵՏԱԶՈՏԱԿԱՆ ԱՇԽԱՏԱՆՔ

Խումբ    Կենսաբանություն

Թեմա    Հետադարձ կապի ուժը

Հետազոտող՝    Անուշ Մկրտչյան

                        Սյունիքի  մարզի Գորիսի N6 հիմնական դպրոցի

կենսաբանության ուսուցչուհի

Ղեկավար՝      Նելլի Ղուշունց

**ԳՈՐԻՍ 2022**

ԲՈՎԱՆԴԱԿՈՒԹՅՈՒՆ

1.ՆԵՐԱԾՈՒԹՅՈՒՆ................................................................................................3

2.ԹԵՄԱՅԻ ԱՐԴԻԱԿԱՆՈՒԹՅՈՒՆ ......................................................................3

3.ԳՈՐԾՆԱԿԱՆ ՀԱՄԱՏԵՔՍՏ.................................................................................4

4.ԱՄՓՈՓՈՒՄ.........................................................................................................13

6.ԳՐԱԿԱՆՈՒԹՅԱՆ ՑԱՆԿ....................................................................................14

**Հետադարձ կապի ուժը**

***Ներածություն***

Հետադարձ կապն ուսման և հաջողության վրա ունի հզոր ազդեցություն. այդ ազդեցությունը կարող է լինել կա՛մ դրական, կա՛մ բացասական: Դրա ուժի մասին հաճախ է նշվում ուսումնառության և ուսուցման վերաբերյալ հոդվածներում, սակայն զարմանալիորեն վերջին ուսումնասիրություններից մի քանիսն են միայն համակարգված կերպով հետազոտել այն: Այս հետազոտությունը տալիս է հետադարձ կապի հայեցակարգված (կոնցեպտուալ) վերլուծություն և դիտարկում ուսման և ձեռքբերումների վրա ունեցած դրա ազդեցությունը: Այս փաստերը ցույց են տալիս, որ թեև հետադարձ կապը հիմնական ունեցող գործոններից մեկն է, սակայն դրա տեսակը և կիրառման ձևերը կարող են տարբեր արդյունավետության հասցնել: Առաջարկվում է հետադարձ կապի մի մոդել, որը սահմանում է այն արդյունավետ դարձնելու հատուկ հատկանիշները և պայմանները, քննարկվում են մի քանի սուր հարցեր` ներառյալ հետադարձ կապի ժամկետները և ու բացասական հետադարձ կապի հետևանքները: Ի վերջո, այս վերլուծությունն առաջարկում է ճանապարհներ, որոնց միջոցով հետադարձ կապը կարող է արդյունավետ լինել դասարանում:

***Թեմայի արդիականությունը***: Ուսուցչի՝ ուսուցման մեջ հետադարձ կապն օգտագործելու կարողությունը ամենակարևոր կետերից է: Հետևաբար, մանկավարժական գործունեության զարգացման ներկա փուլում ուսուցիչները պետք է տիրապետեն հետադարձ կապ ստանալու տարբեր մեթոդների՝ արդյունավետ ուսումնական գործունեություն ապահովելու համար: Ուսումնական գործընթացում հետադարձ կապը բուն ուսումնական գործընթացի վիճակի և դրա մասնակիցների մասին տեղեկատվության ստացման գործընթացն է:

**Բանալի բառեր**:Հետադարձ կապ,գնահատում,աշակերտի և ուսուցչի կրթություն:

**Հետազոտության համատեքստ**

Հետադարձ կապն ուսուցման և ուսումնառության գործընթացում սովորողների և ուսուցչի կատարած որոշակի քայլերի և գործողությունների փոխադարձ համարժեք արձագանքն է: Այսինքն՝ հետադարձ կապը միջոց է ուսուցչի գործողություններին սովորողների կողմից, սովորողների գործողություններին՝ ուսուցչի և մյուս սովորողների անդրադարձի։ Հետադարձ կապ ապահովելիս ուսուցիչը պետք է սովորողին ուղղի քաջալերող խոսք, հուշումներ, ստուգող, բաց և փակ հարցեր, որոնք կօգնեն նրան հասկանալ իր ուժեղ կողմերը, բացահայտել բացթողումները և բարելավել ուսումնառության արդյունքը: Սա նշանակում է, որ հետադարձ կապի համար ընտրված զանազան միջոցներն ու հնարները պետք է բխեն սովորողին միայն առաջ մղելու, իր ձեռքբերումները խորացնելու, թերացումներն արագ վերացնելու և արդյունքները բարելավելու նպատակից։ Հետադարձ կապը լինում է երկու տեսակի՝ արտաքին և ներքին։ Արտաքին հետադարձ կապն ապահովում է ուսուցիչ - սովորող, սովորող - ուսուցիչ կամ սովորող - սովորող կապերը: Ուսուցիչն ու սովորողները միմյանց կատարած գործողությունների վերաբերյալ իրականացնում են համապատասխան վերլուծություններ՝ փոխադարձաբար անդրադառնալով աշխատանքում եղած ձեռքբերումներին և թերություններին: Ներքին հետադարձ կապն ուսուցչի և սովորողների սեփական գործողությունների նկատմամբ կատարած ինքնաանդրադարձն է: Ե´վ ուսուցիչը, և´ սովորողը կարիք ունեն ինքնաանդրադարձ վերլուծության։ Ուսուցիչը ստացված արդյունքները վերլուծելով՝ բացահայտում է իր գործողությունների ստացված և չստացված պահերը, դրանց հիման վրա պլանավորում հետագա գործողությունները, իսկ աշակերտը իր գործողությունները վերլուծելով՝ բարելավում է իր ուսումնառությունը։ («ԿԶՆԱԿ» հիմնադրամի գնահատման մշակման եվ զարգացման բաժին)։

Ուսումնառության հաջողությունների վրա հզոր ազդեցություն ունեցող գործոններից է հետադարձ կապը,որը տեղեկույթ է տրմադրված որևէ մեկի կողմից մարդու կատարման կամ ընկալման տեսակետների վերաբերյալ,որը տեղի է ունենում ուսումնառության ընթացքում և հետո տրամադրելով գիտելիք և հմտություն և ըստ էության թույլ տալով պահել հիշողության մեջ տեղեկույթը հաստատելով, ավելացնելով, նորից գրելով, ճշտում մտցնելով: Այս մասին կարելի է փաստել և սեփական փորձից և ուսուցման վերաբերյալ տարբեր հոդվածներից,սակայն հարկ է նշել,որ այդ ազդեցությունը կարող է լինել ինչպես դրական այնպես էլ բացասական այդ պատճառով անհրաժեշտ է ուսումնասիրել հետադարձ կապի հայեցակարգային դրույթները

* հետադարձ կապի կարևորությունը և արդյունավետությունը
* արդյունավետ հետադարձ կապի հիմնական հարցերը և գործունեությունը
* հետադարձ կապի կիզակետը և ժամկետները
* հետադարձ կապի դրական և բացասական հետևանքները
* հետադարձ կապի և գնահատման առնչությունները

Հոդվածի առաջին մասում անդրադարձ է կատարվում հետադարձ կապի առավելությունների,արդյունավետության մասին, որտեղ առաջադրվում է կարևոր հարց. որքան արդյունավետ կարող է լինել հետադարձ կապը: Եթե արդյունավետությունը դիտարկելու լինենք աշակերտների ձեռքբերումների և հետադարձ կապին վերաբերող փաստերի տեսանկյունից կարելի է ընդգծել մի շարք գործոններ(որոնց մասին ներքոհիշյալ կնշվի), որոնք ազդում են կրթական ձեռքբերումների վրա:Իսկ աղյուսակում բերված տվյալները հետաքրքիր են մասնավորապես այն առումով,որ հնարավորություն են տալիս համեմատություն տանել սեփական փորձառության և տրված հետադարձ կապի հետ և բացահայտել,որ նմանություններ կան համաձայնելով,որ հետադարձ կապի որոշ տեսակներ ավելի ազդեցիկ են քան մյուսները:

Օրինակ՝ ցածր առաջադիմության չափերը կապված են գովեստի, պարգևների և պատժի հետ, չնայած համաձայնելով հանդերձ պետք է նշեմ, որ այստեղ էլ կարելի է ցուցաբերել տարբերակված և անհատականացման սկզբունքը:

Իմ փորձից կարող են ասել,որ դասարանում շատ աշակերտների այն խանգարում է և կորցնում մոտիվացիան,իսկ որոշների մոտ էլ հակառակ գործընթացն է տեղի ունենում,որը մեծապես կապված է նաև տարիքային և բնավորության առանձնահատկություններից:Ինչ վերաբերում է առհասարակ կարելի է արդյոք պարգևը համարել հետադարձ կապ թե ոչ հարցին պիտի համաձայնեմ,որ իրոք մի կողմից այն քիչ տեղեկություն է պարունակում առաջադրանքի մասին,բայց մյուս կողմից էլ,եթե արդեն իսկ առաջադրանքը հստակ տրված է,ապա պարգևը կարող է լրացուցիչ խթանող դեր խաղալ,բայց այն ի վերջո դիտարկվում է վերահսկող ռազմավարություն,որը հաճախ մղում է դիտարկման, գնահատման, մրցակցության, որոնք կարող են վնաս հասցնել մասնակցությանը և վերահսկմանը:

Եթե հաշվի առնենք,որ հետադարձ կապի հիմնական նպատակը ներկա ընկալումների,կատարման և նպատակների միջև տարբերությունները նվազեցնելն է պետք է հասկանալ այն պայմանները,որոնք տարբեր արդյունքներ են առաջացնում: Այս առումով արդյունավետ հետադարձ կապը պետք է պատասխանի երեք հիմնական հարցի այն է. ու՞ր եմ գնում (համապատասխանում է նպատակին), ինչպե՞ս եմ գնում (համապատասխանում է հետադարձ կապին), ո՞րն է հաջորդը (համապատասխանում է առաջընթացին): Այս հարցերը հետաքրքիր և տրամաբանորեն շաղկապված են և ինտեգրված,բայց նրանց միջև սահմանները հստակ չեն: Իմ կարծիքով,եթե որոշ դեպքերում հնարավոր է ինչպես եմ գնում և որն է հաջորդը հարցերի հերթականությունը փոխել,ապա ուր եմ գնում հարցի դեպքում դա հնարավոր չէ, քանզի առանց հստակ նպատակի չի կարելի պատկերացնել ուսուցման արդյունավետությանը նպաստող հետադարձ կապի տրամադրում: Կուզեի առանձնացնել այն գաղափարը,որ աշակերտները կարող են մեծացնել իրենց ջանքերը,երբ դրանք արվում են բարձրորոկ փորձառությունների գնահատման և խթանիչ առաջադրանքների միջոցով և ոչ թե պարզապես <<ավելին>> անելու: Սա կարելի է կապել վերը նշվածիս հետ,որ հստակ նպատակի սահմանման դեպքում կարելի է հասնել առավելագույն արդյունքի( ընդ որում սխալները հայտնաբերելու հմտությունը զարգացնելը նույնպես միտված է դրան): Այստեղ իհարկե կարևորվում է ուսուցչի դերը,որին նա կարող է հասնել հետադարձ կապի միջոցով խիստ կարևորելով դրա կիզակետը՝ հիմնականում առաջնորդվելով չորս հիմնական մակարդակներով, չսահմանափակելով աշակերտների հնարավորությունները իրենց աշխատանքների մասին տեղեկույթ ստանալու հնարավորությունները: Իսկ որոնք են այդ չորս մակարդակները:

Այսպես. առաջադրանքի կամ արդյունքի մասին մակարդակ,որը շատ հաճախ կոչվում է ուղղորդող հետադարձ կապ: Այն կարող է շատ ազդեցիկ լինել,որովհետև ճիշտ տեղեկույթ ստանալը հիմք է արդյունավետ մշակման և ինչու չէ նաև ինքնակառավարման համար և նաև կարևոր է նոր հմտություններ կամ առաջադրանքներ սովորելիս(նաև չպետք է մոռանալ մթնոլորտի մասին,որը պակաս կարևոր չէ): Կարող եմ հաստատել իմ փորձառությունից օրինակ բերելով:Իմ դասարաններից մեկում որպես դասարանային աշխատանք տվել էի համեմատել պայմանագրերը, գտնել դրանց նմանություններն ու առանձնահատկությունները: Մի քանի րոպե հետո հարցադրումներ անելով պարզվեց,որ աշակերտներից շատերը սխալ ուղղու վրա են և նրանց տալով ուղղորդող հետադարձ կապ շեշտը դնելով սխալ մեկնաբանություններին ես իրապես զգացի,որ նման հետադարձ կապը կարող է շատ ազդեցիկ լինել:

Հաջորդը նպատակաուղղված գործընթացի մակարդակն է,որը կարող է ստեղծել կամ ամբողջացնել գործընթացը ապահովելու համար ավելի խոր ուսուցում,ինքնակառավարման մակարդակ,որը կարող է մեծ ազդեցություն ունենալ աշակերտների ինքնավստահության,ինքնակառավարման կարողությունների վրա կարող է օգնել առաջադրանքի կատարման հարցում,որն էլ իր հերթին ռեսուրսներ է տրամադրում տեղեկություն և ռազմավարություն փնտրելու ավելի արդյունավետ և նորարարական միջոցների համար: Սա ևս նկատել եմ դասարանային և տնային աշխատանքի կատարման հարցում:

Իսկ չորրորդ դեպքում այն կարող է լինել անձնական և կապ չունենալ առաջադրանքի կատարման հետ(օրինակ <<դու շատ լավ աշակերտ ես>>, <<ապրես>>) հատկապես կասկածի տակ դնելով գովեստի հետ կապված հետադարձ կապը,քանզի այն շեղվում է առաջադրանքից,քիչ տեղեկույթ է պարունակում և կարող է դրանով ոչ դրական ազդեցություն ունենալ ուսումնառության և իրենց ունակությունները գնահատելու վրա շատ հաճախ էլ մղելով հուսալքության, սոցիալական համեմատության վնասելով ինքնասիրությունը:

Բացասական հետադարձ կապը կարող է ավելի զորեղ լինել քան դրականը: Դրա մասին է վկայում այն,որ շատերը այդ դեպքում փորձել են հաստատել իրենց ինքնաընկալումը՝ ուշադրություն դարձնելով նրան,որպեսզի կարգավորեն իրենց միջավայրը հետագայում ինքնահաստատող փաստեր ձեռք բերելու համար: Միաժամանակ հակված լինելով մերժելու կամ անտեսելու իրենց վարքագծի մասին բացասական կարծիքները,որոնք տարբերվում են իրենց կարծիքներից:

Արդյունավետ ուսումնառություն ապահովելու համար այս չորս մակարդակները իրար հետ սերտ փոխկապակցված են և ուսուցչի պատասխանատվությունն էլ ավելի են մեծացնում հետադարձ կապ տրամադրելու հարցում, որին նպաստող գործոն է նաև ճիշտ ժամկետում այն տրամադրելը(մինչև հիասթափության ի հայտ գալը),մասնավորապես անմիջապես տրվողը կարող է բարձրացնել նրա օգտակարությունը՝առավել ևս,եթե այն դրական է,որը կարող է մեծացնել հավանականությունը,որ աշակերտը կվերադառնա գործունեությանը և կցուցաբերի հետաքրքրություն:Պետք է ուշադիր լինել նաև ժխտող հետադարձ կապին,որը կարող է ազդել սովորողի մոտիվացիայի և առաջադրանքի կատարման վրա: Անհրաժեշտ է քննել հետադարձ կապի բնույթը , ժամանակը և այն ձևը,որով աշակերտը ստանում է այն դիտարկելով ուսումնառության մեջ ներգրավված անհատների տեսանկյունից և գործնական լինել հետադարձ կապի վերոհիշյալ երեք հարցերի վերաբերյալ տեղեկույթ տրամադրելիս և աշակերտների համար մեթոդներ մշակելիս,որպեսզի նաև իրենք ուղղեն հարցեր, որովհետև շատ հաճախ աշակերտները հետադարձ կապը դիտարկում են որպես ուսուցչի պարտավորություն և պատասխանատվություն,տրամադրել տեղեկույթ,որոշելով թե նրանք որքան լավ են շարժվում ,որոնք են նպատաները,հաջորդը որն է լինելու: Սա հատկապես ազդեցիկ կարող է լինել գնահատման հարցում երբ հստակ է նպատակները,գործողությունները շեշտը դնելով ո՞րն է լինելու հաջորդի վրա ապահովելով արդյունավետ հետադարձ կապ:

Հետադարձ կապի կիրառելիությունը կարևոր է, այն հնարավորություն է տալիս սովորողներին տեղեկանալ և հասկանալ այն չափանիշները, որոնց հիման վրա կգնահատվեն աշխատանքի արդյունքները, կբացահայտեն գործընթացում ինչը բարելավելու կարիք կա նաև սովորածը հաղորդել կամ սովորեցնել ուրիշներին: Իսկ ուսուցիչներին՝ տեղեատվություն ստանալ ուսուցման յուրաքանչյուր փուլի մասին,մշակել և զարգացնել ուսուցման արդյունավետ մոտեցումներ, վերլուծել և բարելավել սովորողների առաջընթացը: Ծնողներն էլ իրենց հերթին կծանոթանան և կարձագանքեն իրենց երեխաների ուսումնական առաջընթացը և զարգացումը արձանագրող փաստերին ու տեղեկատվությանը:

Այսպիսով, կարելի է ասել,որ հետադարձ կապն արդյունավետ կարող է լինել,երբ աշակերտները հիմնվում են ուսման նպատակների վրա և հանձնառություն ստանում դրանց նկատմամբ, երբ հետադարձ կապն առնչվում է ուսումնական ձեռքբերումներին,այն տեղեկույթ է` տրամադրված որևէ մեկի (օրինակ` ուսուցիչ, հասակակից, գիրք, ծնող, փորձառություն) կողմից` մարդու կատարման կամ ընկալման տեսակետների վերաբերյալ: Այն սովորաբար տեղի է ունենում ուսումնառությունից հետո, որի նպատակն է գիտելիք և հմտություններ կամ զարգացնել մասնավոր դիրքորոշումներ: Արդյունավետ է սահմանել հետադարձ կապի երեք հիմնական հարցերը՝ ո՞ւր եմ գնում, ինչպե՞ս եմ գնում և ո՞րն է հաջորդը: Այս հարցերի պատասխանները նպաստում են ուսումնառությանը, երբ տարբերակում են այն, ինչ հասկացվում է և այն, ինչ պետք է հասկացվի: Այն կարող է խթանել ջանքերը, մոտիվացիան կամ մասնակցությունը` նվազեցնելու այս տարբերությունը, կամ այն կարող է խթանել հուշումներ փնտրելու և առաջադրանքի գործընթացները, որոնք տանում են ընկալման (այսպիսով նվազեցնելով այդ տարբերությունը): Հետադարձ կապն աշակերտների ուսումնառության վրա ազդող ամենակարևոր երևույթներից մեկն է: Կրթական գործընթացի հիմնական նպատակն է օգնել հասկանալու այս բացերը («ինչպե՞ս եմ գնում»` համեմատած «ո՞ւր եմ գնում»-ի հետ) և միջոցներ տրամադրել այլընտրանքային կամ այլ քայլերի տեսքով («ո՞րն է հաջորդը»):

Այս մոդելը տարբերակում է հետադարձ կապի չորս մակարդակները՝ առաջադրանքի, մշական, ինքնակառավարման և անձնական: Առաջադրանքի, մշակման և ինքնակառավարման մակարդակներում արդյունավետ հետադարձ կապը փոխկապակցված է: ԱՀԿ-ն ավելի ազդեցիկ է, երբ այն ծագում է սխալ մեկնաբանություններից և ոչ թե սխալ ընկալումից: Ամենաարդյունավետ ազդեցությունն ունի այն ժամանակ, երբ նպաստում է սխալ վարկածների և գաղափարների մասին հուշումներ և տեղեկույթ տրամադրելուն և այնուհետև մղում զարգացնելու ավելի արդյունավետ և արգասաբեր ռազմավարություններ` նյութը մշակելու և ընկալելու նպատակով: Հետադարձ կապը մշակման մակարդակում ամենաօգտակարն է այն ժամանակ, երբ օգնում է աշակերտներին մերժելու սխալ

վարկածները և հուշումներ է տրամադրում որոնումների և ռազմավարության մշակման համար: Նման հուշումները ընկալունակ են դարձնում աշակերտներին հմտությունների և ռազմավարական տեղեկույթի նկատմամբ առաջադրանքում կամ որևէ իրավիճակում: Այն առաջադրանքից անցնում է գործընթացներին կամ ընկալումներին, որ անհրաժեշտ է առաջադրանքը սովորելու համար, ապա առաջադրանքից դուրս ուսումնառությունը շարունակելու կանոններին և մարտահրավերային առաջադրանքներին ու նպատակներին: Այս գործընթացը հանգեցնում է բարձր ինքնավստահության և ջանքերի ավելի մեծ ներդրումների: Սա սովորաբար տեղի է ունենում, երբ աշակերտներն ավելի մեծ վարպետություն են ձեռք բերում: Ինքնակառավարման վրա ուշադրություն դարձնող հետադարձ կապն ազդեցիկ է այնքանով, որքանով որ նպաստում է առաջադրանքի մեջ հետագա ներգրավվածությանը կամ ջանքեր ներդնելուն, մեծ ինքնավստահությանը և հետադարձ կապի արժանի լինելու հանգամանքին: Երբ հետադարձ կապն ուշադրությունը սևեռում է առաջադրանքի կատարման համար անհրաժեշտ ինքնակառավարման գործընթացների վրա, աշակերտների համոզմունքները ջանքերի կարևորության և ուսումնառության իրենց ընկալումների մասին կարող են կարևոր կարգավորիչներ հանդիսանալ ուսումնական գործընթացներում:Մյուս կողմից հետադարձ կապն անձնական մակարդակում (սովորաբար գովեստի տեսքով) հազվադեպ է արդունավետ լինում: Գովեստը հազվադեպ է ուղղված լինում հետադարձ կապի երեք հարցերի քննությանը, ուստի անարդյունավետ է ուսումնառությունը բարելավելու համար: Երբ հետադարձ կապն ուշադրությունը հրավիրում է անձի վրա, աշակերտները փորձում են խուսափել բարդ հանձնարարությունների մեջ ներգրավվելու ռիսկից, նվազագույնի են հասցնում ջանքերը և մեծապես վախենում անհաջողություններից (Բլեք և Վիլյամ, 1998)` նվազեցնելով անձնական ռիսկը:

Հետադարձ կապի երեք հարցերն անշուշտ գծայնորեն մեկնաբանված կամ կիրառված չեն, և նրանց միջև սահմանները հստակ չեն: Թեև կարևոր է իմանալ նպատակների մասին, սակայն ուսումնական փորձառություններն անպայմանորեն չեն սկսվում «որո՞նք են նպատակները» հարցով, քանի որ դրանք կարելի է բացահայտել (սովորաբար ավելի հատուկ եղանակներով) կոնկրետ առաջադրանքներ նախաձեռնելիս: Նպատակները կարող են լինել շատ և երբեմն մրցակցային, և կուտակված գիտելիքի մեծ մասը կարող է նպատակներին հասնելու կարծիքներ առաջացնել` կշռադատելով կողմ և դեմ կարծիքները, քննելով այն հավանականությունը, որ տվյալ գործողությունները կհասցնեն նպատակներին, ուսումնասիրելով ու գնահատելով նպատակներին հասնելու հետևանքները: Հետևաբար, նպատակները կարող են մշտապես խնդրո առարկա լինել, և «ինչպե՞ս եմ գնում» հարցի հետադարձ կապը կարող է օգտակար լինել այս զարգացող նպատակաուղղված նկատառումների համար: Նույն կերպ «ո՞րն է հաջորդը» հարցի պատասխանը կարող է անհայտ լինել. եթե նպատակն անփոփոխ է, «արդյունքը» կլինի նույն կամ նմանատիպ առաջադրանքների մեջ ներգրավվածությունը, կամ էլ աշակերտը կարծում է, որ դրա պատասխանն է «ինչպես կասի ուսուցիչը»: Նման արձագանքները սովորաբար ցույց են տալիս ցածր ինքնակառավարման կամ չափազանց գերիշխող դասարանի ռեժիմները: «Ո՞րն է հաջորդը» հարցի պատասխանը պետք է ավելի շատ ուղղված լինի մարտահրավերային նպատակների կատարելագործմանն ու դրանց որոնումներին, քանի որ դրանք ունեն մեծագույն հնարավորություն ավելի մեծ ձեռքբերումների տանելու:

Պետք է պարզ լինի, որ հետադարձ կապ տրամադրելը և ստանալը պահանջում է, որ աշակերտներն ու ուսուցիչներն ավելի շատ հմտություններ ունենան: Այս մոդելը պարզապես չի վկայակոչում խթանի և պատասխանի ռեժիմը, այլ պահանջում է բարձր ունակություններ` դասարանում մթնոլորտ ստեղծելու համար, բազմաթիվ բարդ վճիռների և նյութի խոր ընկալումների հետ առնչվելու համար, որպեսզի պատրաստ լինեն հետադարձ կապ տրամադրելու առաջադրանքների կամ գաղափարների միջև կապի մասին, պատրաստակամություն` խրախուսելու ինքնակառավարումը և հստակ ժամկետներ` հետադարձ կապ տրամադրելու համար մինչև հիասթափության ի հայտ գալը: Ժամանակը և մտքերը հետադարձ կապին նվիրելու գործին օգնում է այն հանգամանքը, որ ուսուցիչներն ավտոմատացնում են դասարանում կատարվող առաջադրանքներից շատերը և ուսումնառության լայն հնարավորություններ են տրամադրում բոլոր աշակերտներին, հետևաբար ունենում են ժամանակ և ռեսուրսներ հետադարձ կապին արձագանքելու համար:Սա հստակորեն սահմանում է, որ հետադարձ կապի մեջ մտնում է և՛ տալը, և՛ ստանալը (ուսուցիչների կամ աշակերտների կողմից), որոնց միջև կարող է անդունդ լինել: Աշակերտներն են կառուցում իրենց ուսումնաշխարհը և դասարանները, և հիմնական փաստարկն այն է, որ շատ կարևոր է, որ ուսուցիչները հասկանան և գնահատեն, որ հետադարձ կապ տրամադրելն այդ հարաբերության միայն մի մասն է: Նույն կերպ որոշ առաջադրանքներ, առավել քան մյուսները, հանգեցնում են ավելի արդունավետ հետադարձ կապի ուսուցիչների, աշակերտների կամ երկուսի կողմից էլ: Ուսումնառությունը կարելի է խթանել այնքան, որ աշակերտները ընդհանուր մարտահրավերային նպատակներ ունենան, որդեգրեն ինքնագնահատման և արժևորման ռազմավարություններ և զարգացնեն սխալները հայտնաբերելու ընթացակարգեր և մեծ ինքնավստահություն` ստանձնելու ավելի դժվար առաջադրանքների կատարում, որոնք խթանում են դասերի յուրացումն ու ընկալումը: Աշակերտների ռազմավարությունները և օգնություն փնտրելը կարող են առաջացնել այս ազդեցությունները: Այն աշակերտները, որոնք ցանկանում են հաստատել դրական ինքնավստահություն և ոչ թե կենտրոնանալ ուսման նպատակների վրա, փնտրում են այնպիսի հետադարձ կապ, որը մեծացնում է դրական ինքնագնահատականը կամ նվազեցնում բացասական ինքնագնահատականը: Սահմանվել են մի շարք ռազմավարություններ, որոնք կասեցնում են հետադարձ կապի ազդեցություններն ուսումնառության վրա, և միայն այն ժամանակ է հետադարձ կապն արդյունավետ, երբ աշակերտները հիմնվում են ուսման նպատակների վրա և հանձնառություն ստանձնում դրանց նկատմամբ, երբ հետադարձ կապն առնչվում է ուսումնական ձեռքբերումներին (Քրոքեր և Վոլֆ, 2001): Ուսուցիչների և ծնողների հիմնական խնդիրն է բոլոր աշակերտների համար նշանակալի ակադեմիական նպատակներ առաջադրել, քանի որ այն աշակերտները, որոնք պատրաստ են վիճարկել կամ անդրադառնալ իրենց գիտեցածին կամ հասկացածին, փնտրում են հաստատման կամ ժխտման հետադարձ կապ, որը լավագույն հնարավորություններն է ընձեռում ուսումնառության համար:

Հետադարձ կապը, սակայն, «պատասխանը» չէ. ավելի շուտ այն մի հզոր պատասխան է: Անընդունակ աշակերտների դեպքում ավելի լավ է, որ ուսուցիչը բացատրություններ տա ուսուցման միջոցով, քան հետադարձ կապ` անհասկանալի հասկացությունների մասին: Եթե հետադարձ կապն ուղղվում է ճիշտ մակարդակի վրա, այն կարող է օգնել աշակերտներին հասկանալու, ներգրավվելու կամ զարգացնելու արդյունավետ ռազմավարություններ` մշակելու այն տեղեկույթը, որը պետք է սովորել: Արդյունավետ լինելու համար հետադարձ կապը պետք է լինի հստակ, նպատակաուղղված, իմաստալից և համապատասխան աշակերտների նախկին գիտելիքներին. Այն պետք է տրամաբանական կապ ապահովի: Այն նաև պետք է խթանի աշակերտներին` ակտիվորեն մշակելու տեղեկույթը, ունենա ոչ բարդ առաջադրանքներ, կապված լինի հատուկ և հստակ նպատակների հետ և անհատի համար մեծ սպառնալիք չլինի անձնական մակարդակում: Հիմնական տարբերակիչ հատկանիշն այն է, թե արդյոք այն հստակորեն ուղղված է առաջադրանքի, գործընթացների կամ կառավարման մակարդակներին և ոչ թե անձնական մակարդակին: Այս պայմանները կարևորում են դասարանի մթնոլորտը, որը խթանում է ինքնագնահատումը, գնահատումը հասակակիցների կողմից և հնարավորություն ընձեռում սովորել սխալներից:

Կան հիմնական առաջարկներ գնահատման սահմանման համար: Շատ հաճախ գնահատումը կիրառվում է որպես ուսումնառության սեղմ նկարագիր և ոչ թե տեղեկույթ տրամադրելու միջոց, որն աշակերտները կամ իրենց ուսուցիչներն օգտագործում են հետադարձ կապի երեք հարցերին անդրադառնալիս: Անշուշտ, կարևոր եզրակացությունն այն է, որ ուսուցիչները պետք է փնտրեն հետադարձ կապ և սովորեն դրանից (օրինակ` աշակերտների թեստերի պատասխաններից), և այն երկուսի համար էլ օգտակար կլինի միայն այն ժամանակ, երբ գնահատումը նման ուսումնառություն ապահովի: Ներկայիս գնահատման միջոցներից շատերն ապահովում են նվազագույն հետադարձ կապ, շատ հաճախ այն պատճառով, որ հույս են դնում հիշողության վրա և կիրառվում որպես արտաքին պատասխանատվության չափիչներ և ոչ թե հետադարձ կապի միջոցներ, որոնք կարևոր են ուսումնառության և ուսումնական գործընթացների համար: Կարևոր են հետադարձ կապի մեկնաբանությունները և դրա մասին տեղեկությունները և ոչ թե թվերը կամ գնահատականները: Շատ դեպքերում թեստն օգտագործվում է որպես չափանիշ` պարզելու համար, թե արդյոք տեղի է ունեցել փոփոխություն, քան որպես մեխանիզմ` բարելավելու և ամրապնդելու ուսումնառությունը ուսուցիչների և աշակերտների միջոցով: Այս պատասխանատվության չափիչ թեստերի արժեքը բարձր է, իսկ հետադարձ կապի արդյունքները` նվազագույն (Շեփարդ և մյուսներ, 1996):

Մյուս կողմից, երբ հետադարձ կապը միավորվում է դասարանում արդյունավետ դասավանդման հետ, այն կարող է շատ ազդեցիկ լինել ուսումնառությունը բարելավելու հարցում: Ինչպես նկատեցին Կլյուգերը և Դենիսին (1996), ուսումնառությանը նպաստող հուշումներ ունեցող ծանոթ առաջադրանքի համար տրամադրված հետադարձ կապի միջամտությունն ուշադրություն է հրավիրում հետադարձ կապին բնորոշ տարբերությունների վրա առաջադրանքի մակարդակում, իսկ հուշումներ չունեցողը ուշադրությունը սևեռում է անձի վրա, տպավորիչ արդյունքներ է ունենում աշակերտների կատարման հարցում: Սակայն կարևոր է նկատել, որ որոշակի հանգամանքներում ուսուցումն ավելի արդյունավետ է, քան հետադարձ կապը: Հետադարձ կապը կարող է միայն հիմնվել ինչ-որ բանի վրա. այն քիչ օգտակարություն ունի, եթե չկա նախնական կրթություն կամ մակերեսային տեղեկություններ: Հետադարձ կապն ի հայտ է գալիս երկրորդ հերթին, ուսումնառության վրա ազդող ամենամեծ երևույթներից մեկն է, շատ հազվադեպ է հանդիպում և կարիք ունի ավելի ամբողջական ուսումնասիրության` քանակապես և որակապես պարզելու համար, թե հետադարձ կապն ինչպես է գործում դասարանում և ուսումնական գործընթացում:

**Ամփոփում**

Այսպիսով, հետադարձ կապը սովորողի կատարած քայլերի վերլուծությունն է, այլ ոչ ուղղումը և թույլ է տալիս նրան հասկանալ, շտկել իր կատարած բացթողումները։ Որքան այն արդյունավետ է, որքան շեշտադրվում են սովորողների ձեռքբերումները և իրականացվում է աշխատանքի ճիշտ վերլուծություն, այնքան ավելի մեծ է հավանականությունը, որ սովորողները շարունակաբար կբարելավեն իրենց հմտությունները, կարողունակությունները և առաջադիմությունը: Ամեն աշակերտ չի, որ կարող է արդյունավետ վերջնարդյունքի հասնել կենսաբանության ոլորտում: Սակայն, տեղին է հիշել, որ տարրական բնագիտական գիտելիքները անհրաժեշտ են մարդուն նաև առօրյա կյանքում: Իսկ դա, իմ կարծիքով, ապահովում է հետադարձ կապը և համագործակցական աշխատանքը: Հետադարձ կապի միջոցով մենք սովորողին հնարավորություն ենք տալիս ինքնահաստատվել, համարձակ արտահայտել սեփական կարծիքը, դիրքորոշումը, սովորել և սովորեցնել միաժամանակ, ձեռք բերել խմբային աշխատանքի հմտություններ: Ավելին՝ աշակերտը ոչ թե անգիր է սովորում, այլ փորձում է իր դիրքորոշումն արտահայտել, տրամաբանել՝. «Ինձ թվում է, որ ...», «Ես կարծում եմ, որ ...», «Իմ կարծիքով...»: Սա միջոց է, որով ուսուցիչը որոշում է աշակերտի գիտելիքի մակարդակը, նրա համոզմունքների հստակությունը, մտածելու ճկունությունը, պարզում է ճանապարհը, որով սովորողը գնում է գիտելիքի ձեռք բերման համար: Հետադարձ կապի կազմակերպումը սովորողներին ցույց է տալիս նրանց որոշումների ճիշտ կամ սխալ լինելը։ Վերլուծությունը ցույց է տալիս, որ ներքին հետադարձ կապը ունի ուժեղ մոտիվացիոն և փոխներգործուն ազդեցություն: Այսպիսով կարելի է ասել,որ արդի կրթական համակարգում շատ կարևոր է հետադարձ կապի ապահովումը։

Գրականության ցանկ

1. «ԿԶՆԱԿ» հիմնադրամի գնահատման մշակման եվ զարգացման բաժին, գրառումը հրապարակել է Աստղիկ Բալայան օգոստոսի 25, 2021

2. Гин педагогической техники: Свобода выбора. Открытость. Деятельность. Обратная связь.- М: Вита-Пресс, 2004.-88 с.

3. Статья победителя международного конкурса «Практики внутриклассного оценивания – 2019» (http://www.edutech.fund/). Потемкина А.В., Скоробогатова Т.А., Учитель математики МБОУ «СОШ № 13» городского округа Вичуга

4. Alton-Lee, A., & Nuthall, G. (1990). Research on teaching and learning: Thirty years of change. *Elementary School Journal*, *90*(5), 547–570.

5. Alton-Lee, A., & Nuthall, G. (1998). *Inclusive instructional design: Theoretical principles* *emerging from the Understanding Learning and Teaching Project* (Report tothe Ministry of Education, Understanding Learning and Teaching Project 3). Wellington, New Zealand: Ministry of Education, Research Divisio